Stokholmas Universitāte
Stokholmas Universitāte (zviedru: Stockholms universitet) ir publiskā universitāte Stokholmā, Zviedrijā. Tajā ir vairāk nekā 33 000 studentu četrās dažādās fakultātēs: tiesību, humanitāro, sociālo un dabas zinātņu. Tā ir viena no lielākajām universitātēm Skandināvijā. Tika nodibināta 1878. gadā kā augstskola un 1960. gadā ieguva universitātes tiesības. Stokholmas Universitāte specializējās dabaszinātņu un humanitāro/sociālo zinātņu jomā. Universitāte tiek uzskatīta par vienu no 100 labākajām pasaules universitātēm pēc Academic Ranking of World Universities ieskata.